Markku Ruotsila

Markku Mikael Ruotsila (s. 1. maaliskuuta 1969 Rauma) on suomalainen historioitsija, joka toimii historian professorina Klaipedassa sijaitsevassa liettualaisessa LCC International Universityssä. Hän toimii myös tutkijana kyseisen yliopiston Center for Faith and Human Flourishing -tutkimuskeskuksessa.

Ruotsila on myös Pohjois-Amerikan kirkkohistorian dosentti Helsingin yliopiston teologisessa tiedekunnassa sekä Yhdysvaltain ja Ison-Britannian historian dosentti Tampereen yliopistossa. Ruotsila on erikoistunut Yhdysvaltain aate-, kirkko- ja poliittiseen historiaan. Hän on julkaissut laajalti varsinkin angloamerikkalaisen antikommunismin, konservatismin ja fundamentalismin historiasta.

Tausta
Ruotsila syntyi vuonna 1969 Raumalla Rydmanin sukuun. Hänen perheensä oli konservatiivinen ja anglofiilinen. Nuorena Ruotsila vaikuttui Margaret Thatcherin ja Ronald Reaganin politiikasta, minkä seurauksena hän vieraili Britannian parlamentissa katsomassa Thatcheria ja seurasi sateliittikanavilta amerikkalaista politiikkaa.

Tieteellinen ura
Ruotsila väitteli tohtoriksi Cambridgen yliopistossa vuonna 1999Reporter 10/2/99: Approved for Degrees; Reporter 21/7/99: Congregation of the Regent House on 17 July 1999 ja on sen jälkeen toiminut myös vierailevana Fellow'na Oxfordin yliopiston Rothermere American Institutessa,Rothermere American Institute, RAI News (Michaelmas 2003) vierailevana tutkijana Stanfordin yliopiston Hoover-instituutissa, Suomen Akatemian tutkijana ja vierailevana tutkijana New Yorkin yliopiston Center for the United States and the Cold War -tutkimuskeskuksessa.Tamiment Library, Center for the United States and the Cold War, Spring 2008 Program Schedule Hän on luennoinut useissa suomalaisissa ja kansainvälisissä yliopistoissa ja esiintynyt asiantuntijana televisio- ja radio-ohjelmissa.http://yleisradio1.fi/yhteiskunta/horisontti(7.11.2008); Patmos 

Ruotsilan väitöskirja The Origins of Anglo-American Anti-Bolshevism, 1917-21 (Cambridge, 1999) kuului vertailevan transatlanttisen aate- ja poliittisen historian alaanHistory On-Line: Theses Completed 1999 History On-Line: Theses Completed 1999 . Sen muokattua ja laajennettua versiota British and American Anticommunism Before the Cold War (2001) käytetään laajalti eri yliopistojen (muun muassa Cambridgen) kurssimateriaalinaThe International History Review 24.2 (June 2002); Social and Political Science Tripos 2006-7, Pol 8: Politics of the United States of America: http://www.sps.cam.ac.uk/current/undergraduate/Paperguides/Part2_2006-7/pol8.pdf; http://www.bristol.ac.uk/politics/current-ug/politics/current-ug/syl_arch07/21226.doc; http://www.hum.utu.fi/oppiaineet/uskontotiede/opiskelu/tutkintovaatimukset . Vertailevaa antikommunismin tutkimusta edustavat myös Ruotsilan myöhemmät monografiat Churchill ja Suomi (2002),Helsingin Sanomat 29.5.2002; Nykypäivä 29.11.2002 Churchill and Finland (2005)Churchill and Finland  Routledge sekä John Spargo and American Socialism (2006). Viimeksi mainittu teos on Yhdysvaltain sosialistisen liikkeen ja sosialistisen antikommunismin varhaishistorian yleisesitys, joka lähestyy aihepiiriä 1900-luvun alkupuoliskon johtavan amerikkalaisen revisionistisosialistin John Spargon elämäntarinan kautta.The Weekly Standard, 28.1.2008; The Journal of American History 94.3 (2008); Markku Ruotsila 

Antikommunismin historian lisäksi Ruotsila on julkaissut monografioita ja tutkimusartikkeleita yhdysvaltalaisen ja brittiläisen fundamentalismin ja herätyskristillisyyden historiasta. Kirkkohistoriassa hänen huomionsa kohteena ovat olleet evankelikalisten ja fundamentalististen kristillisten liikkeiden ja Yhdysvaltain ulkopolitiikan suhde sekä brittiläisen konservatismin ja uskonnollisuuden yhtymäkohdat. Hänen suomenkielinen yleisesityksensä yhdysvaltalaisen modernin kristillisen oikeiston opista ja historiasta ilmestyi vuonna 2008,http://www.gaudeamuskirja.fi/1kirja.php?isbn=978-952-495-065-7  samoin Georgetown University Pressin julkaisema monografia The Origins of Christian Anti-Internationalism, joka tutkii Yhdysvaltojen evankelikaalisten ja fundamentalististen kristillisten liikkeiden suhtautumista kansainvälisiin järjestöihin ja roolia Yhdysvaltojen modernin ulkopolitiikan muokkautumisessa.Publishers Weekly 3/3/2008; ForeWord Magazine, March/April 2008; Wisconsin Bookwatch 3.4 (April 2008) Vuonna 2014 Ruotsilalta julkaistiin tutkimus Uskonnollinen vasemmisto Yhdysvalloissa: historia, oppi ja politiikkahttp://granum.uta.fi/granum/kirjanTiedot.php?tuote_id=24152  ja vuonna 2015 Oxford University Pressin kustantama Fighting Fundamentalist:  and the Politicization of American Fundamentalism.

Helmikuussa 2026 Ruotsilan pitämä luento kokoomusnuorten Varsinais-Suomen piirin ja Suomalaisuuden liiton järjestämässä tilaisuudessa sai mediahuomiota, kun ”Turku ilman natseja” -paitoja kantaneet henkilöt keskeyttivät tilaisuuden huutelemalla ja soittamalla musiikkia. Luennon aihe oli ”woke – uhka länsimaiselle sivilisaatiolle”. Ruotsila otti tilaisuudessa myös yhteiskuvan sinimustan liikkeen edustajien kanssa, jonka puolue julkaisi omissa kanavissaan. Myöhemmin hän kertoi, ettei ollut tiennyt, keiden kanssa hän oli ottamassa yhteiskuvaa.

Mielipiteet
Ruotsila on kuvaillut itseään ”burkelaiseksi konservatiiviksi” ja ”filosofiseksi konservatiiviksi”, joka suhtautuu kriittisesti Donald Trumpin julkikuvaan ja toimintatapoihin. Ruotsila suhtautuu myötämielisesti Israelin valtion politiikkaan sen konfliktissa Palestiinan kanssa. Hän vastustaa aborttia ehdottomasti, mutta ei pidä abortin kieltämistä käytännössä toimivana ratkaisuna tämän päivän Suomessa. Aborttien määrän vähentämiseksi hän kannattaa Yhdysvaltain kristillisen oikeiston hahmottelemaa ja George W. Bushin ajamaa mallia, joka tarkoittaa aborttioikeuden rajoittamista laeilla ja säädöksillä. Ruotsilan mielestä Donald Trump toteutti presidenttikaudellaan tuloksekkaasti konservatiivista politiikkaa. 

Suomea koskien Ruotsila on todennut kokevansa vieraana abstraktin ideologian, jota toteutetaan valtion kautta. Hänestä parempi malli olisi yksilönvapauteen ja paikalliseen päätöksentekoon perustuva yhteiskuntamalli. Tarja Halosen presidenttikaudelle Ruotsila antaa kouluarvosanan ”neljä” perustellen tätä ”punakapinallisten glorifioinnilla” ja ”vihapuheella”.

Helsingin yliopiston historian professori Juha Sihvolan mielestä Ruotsila kuvailee kirjassaan Yhdysvaltain kristillinen oikeisto (2008) kohdettaan asiantuntevasti mutta suopeasti. ”Esipuhe lupaa puolueetonta ja ennakkoluulotonta esitystapaa. Tekijä on kuitenkin avoimen suopea amerikkalaista oikeistoa kohtaan”, Sihvola kirjoittaa. Toimittaja Oskari Onnisen mukaan Ruotsilan vuonna 2018 julkaistu kirja Sydänmaiden kapina saa lukijan katsomaan vuoden 2016 Yhdysvaltain presidentinvaaleja uusin silmin.

Teokset
  (Ebook)
 Churchill ja Suomi: Winston Churchillin Suomea koskeva ajattelu ja toiminta (Helsinki: Otava, 2002)
  (Ebook)
 John Spargo and American Socialism (New York: Palgrave Macmillan, 2006)
 Yhdysvaltain kristillinen oikeisto (Helsinki: Gaudeamus - Helsinki University Press, 2008)
 The Origins of Christian Anti-Internationalism: Conservative Evangelicals and the League of Nations (Washington DC: Georgetown University Press, 2008) 
 Uskonnollinen vasemmisto Yhdysvalloissa: historia, oppi ja politiikka (Tampere: Tampere University Press, 2014) 


 Kansakunnan rakentajia: Rydman-suvun historia (Helsinki: Släktföreningen Rydman r.f. - Rydman-sukuyhdistys ry, 2021)


 Lähteet 

 Aiheesta muualla 
 Markku Ruotsila Helsingin yliopiston tutkijaportaalissa
 http://www.rai.ox.ac.uk/fellows/former 
 http://www.press.georgetown.edu/detail.html?id=9781589011915 

Luokka:Suomalaiset historioitsijat
Luokka:Suomalaiset politiikan tutkijat
Luokka:Yhdysvaltain tutkijat
Luokka:Vuonna 1969 syntyneet
Luokka:Elävät henkilöt